paragraph_text: Suprug Marije Ane bio je Luj Armand I., princ Contija, za kojeg se udala 16. siječnja 1680. u Châteauu de Saint-Germain-en-Layeu. Par je bio bez djece te je Marija Ana tvrdila da Luj Armand ne zna dobro voditi ljubav. Kad je 18. studenog 1683. umro Luj, brat Marije Ane, ona je bila shrvana viješću, no ne i kralj, koji je Luja prezirao. Suprug Marije Ane umro je 1685., nakon čega su ju zvali „velika princeza Contija”. Nije se preudala, odbivši ponudu Ismaila ibn Šarifa, sultana Maroka.